rlitschk/wikidir huggingface dataset:
Bauermoor is en Dörp in de Gemeen Achem in’n Landkreis Veern, Neddersassen. De Oort liggt in’t Moor. Na Süden to slütt sik de Achem-Veerner Geest an. Dat Water ut dat Rebeed flütt na Noorden af, över den Bassener Möhlengraven na de Wümm. De Naveröörd sünd Petershollen, Groten Hollen un Tüchten in’n Noorden, Schanzendörp un Giersdörp in’n Noordoosten, Grasdörp in’n Oosten, Steenbarg, Giersbarg un Hustäe in’n Süüdoosten, Bauen un Bauerholt in’n Süüdwesten, Bössel in’n Westen un Üserdicken un Lüttjen Hollen in’n Noordwesten. Dat Dörp Bauermoor is 1914 anleggt worrn. De eersten Plaans sünd dorbi al 1907 maakt worrn. De Initiative dorto güng von’n Landraad von’n Kreis Achem, Josua Roedenbeck, ut. Toeerst hebbt düütsche Arbeiders dat Moor oorbor maakt, aver nadem de Eerste Weltkrieg anfungen harr, sünd Kriegsfungene ut Belgien, Frankriek un Grootbritannien insett worrn. Mit dat Johr 1922 is de Besiedlung von Bauermoor denn afslaten ween. In’n Tweten Weltkrieg sünd 13 Soldaten ut Bauermoor fullen oder vermisst. De Oort hett von 1914 bet 1972 to de Gemeen Bauen höört un is an’n 1. Juli 1972 mit de Gemeenreform in Neddersassen Deel von de Gemeen Achem worrn. Bet 1932 weer de Oort in’n Kreis Achem un na disse Tied in’n Kreis Veern.
Quimper, bretoonsch Kemper, is en Stadt in de Bretagne. Se is Hööftstadt van dat Finistère. Die Stadt hat 63.508 Inwahner (Stand: 1. Januar 2015) up en Rebeet van 84,45 km², de up franzöösch quimpérois un bretoonsch kemperiz nömmt wurrn. De Naam „Quimper“ stammt ut dat bretoonsch kemper un bedüüd Tosommenfloot, wiel de Stadt an den Tosommnfloot van Jet, Steïr un Odet upbaut wurr. De Hööftstadt van de Cornouaille hett inst Quimper-Corentin (bret. Kemper-Kaorentin) heeten, nömmt nah Saint Corentin, den eersten Bischop van de Stadt. Wiels de Franzöösch Revolutschoon wurr de Stadt in Montagne-sur-Odet umnömmt un heet hüüd blots noch Quimper. Quimper is berühmt för sien Porzellan-Manufaktur. Siet veer Johrhunnerten wurrn hier in de Fayence-Werkstäen nah olt Traditschoon de Fayencen vullständig per Hand formt un verziert. De düütsch Partnerstadt is siet 1971 Remscheid. Quimper. Mehr Biller, Videos oder Audiodateien to’t Thema gifft dat bi Wikimedia Commons. Düütsch Website van de Städtepartnerschap Remscheid-Quimper Franzöösch Website van de Städtepartnerschap Remscheid-Quimper
Giersbarg (hoochdüütsch Giersberg) is en Oort in de Gemeen Langwedel in’n Landkreis Veern, Neddersassen. Binnen de Gemeen höört Giersbarg to de polietsche Oortschop Ädelsen. De Oort liggt op de Achem-Veerner Geest, de hier in’n Noorden an dat Moor stött. De Naveröörd sünd Steenbarg in’n Noorden, Grasdörp in’n Noordoosten, Langwedelermoor, Dauben, Lindholt un Cluvenhagen in’n Süüdoosten, Ädelsen in’n Süden, Hustäe un Bauen in’n Süüdwesten, Bauerholt in’n Westen un Bauermoor in’n Noordwesten. In Giersbarg leeg fröher ok de Swedenschanz, wat en ole Befestigungsanlaag weer. Nöömt is de Oortsdeel na’n 28 Meter hogen Geestbarg mit’n sülven Naam, de en Stück in’n Noorden liggt. Op’n Giersbarg sülvs liggt vondaag de Oort Steenbarg. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Dauben in’n Kanton Achem höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Bauen in’n Kanton Achem. De Oort hett vör 1852 to de Oostvaagdie von dat Gogericht Achem tohöört, dat 1852 denn to dat Amt Achem worrn is. Na 1885 weer dat in’n Kreis Achem. 1932 is de Kreis Achem mit’n Kreis Veern tohoopgahn un hett den ne’en un grötteren Kreis Veern billt. De Oort
Up’m Rüsch (hoochdüütsch Ruschbaden) weer en Eddelgood bi Bauen in de hüdige Gemeen Achem in’n Landkreis Veern, Neddersassen. Dat Good leeg op de Achem-Veerner Geest. De Öörd ümto weren Giersbarg in’n Noordoosten, Hustäe in’n Oosten, Ädelsen in’n Süüdoosten, de Bauer Windmöhl in’n Süden, Bauen in’n Süüdwesten un Üserfinien un Bauerholt in’n Noordwesten. Mit de Hüüs von Hollbauen weer de Oort dicht verbunnen. Dat Good is in dat 16. Johrhunnert von de Familie Clüver grünnt worrn, keem aver al fröh in de Hannen von de Familie von Mandelsloh. In dat 17. un 18. Johrhunnert hebbt de Familien von Bremer un von Düring to de Besitters tellt. An’t Enn von dat 18. Johrhunnert weer dat Good verfullen. 1778 hett Johann Wilhelm Friedrich von Düring dat Good an de Familie von Müller verköfft. Dat Good is denn aver in relativ korte Tied dör verscheden Hannen gahn: Besitters weren ok noch de Herrn Jansen un Elfers. Johann Heinrich Freese gen. von Quiter hett dat Good denn köfft un de Landdagsrechten op dat Good Ädelsen överdragen. In dat Johr 1800 hett he dat Good an’n Vörbesitter trügg verköfft. As de Vörbesitter Kunkurs gahn is, is dat Good üm 1838 över Herrn Cyriacks an Johann Caspar
Hustedt is de hoochdüütsche Naam von Hustäe, Oort in de Gemeen Mattfeld in’n Landkreis Deefholt, Neddersassen, Hustäe, Oort in de Gemeen Varrel in’n Landkreis Deefholt, Neddersassen, Hustäe, Oort in de Gemeen Langwedel in’n Landkreis Veern, Neddersassen, Hustee, Oort in de Stadt Celle in’n Landkreis Celle, Neddersassen. Hustedt is de Familiennaam von Friedrich Hustedt (1886–1968), düütschen Botaniker, Johann Hustedt (* 1938), düütschen Politiker, Michaele Hustedt (* 1958), düütsche Politikerin, Thurid Hustedt (* 1977), düütsche Verwaltungswetenschopperin. Kiek ok bi: Hustaedt, Husted. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hustäe betekent Hustäe, Oort in de Gemeen Mattfeld in’n Landkreis Deefholt, Neddersassen, Hustäe, Oort in de Gemeen Varrel in’n Landkreis Deefholt, Neddersassen, Hustäe, Oort in de Gemeen Langwedel in’n Landkreis Veern, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hustaedt is de Familiennaam von Konrad Hustaedt (1874–1948), düütschen Heimaatforscher, Kunsthistoriker un Kunservater, Roderich Hustaedt (1878–1958), düütschen Staatsminister. Kiek ok bi: Hustedt, Husted. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Husted is de Familiennaam von James Michael Husted (* 1970), US-amerikaanschen American-Football-Speler, James W. Husted (1833–1892), US-amerikaanschen Avkaat un Politiker, James W. Husted (1870–1925), US-amerikaanschen Jurist un Politiker, Marjorie Child Husted (1892–1986), US-amerikaansche Managerin un Moderatorin. Husted betekent Husted, Oort in’n Cumberland County, New Jersey, USA. Kiek ok bi: Hustedt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
James Husted is de Naam von James Michael Husted (* 1970), US-amerikaanschen American-Football-Speler, James W. Husted (1833–1892), US-amerikaanschen Avkaat un Politiker, James W. Husted (1870–1925), US-amerikaanschen Jurist un Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
James W. Husted is de Naam von James W. Husted (1833–1892), US-amerikaanschen Avkaat un Politiker, James W. Husted (1870–1925), US-amerikaanschen Jurist un Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Düünbeudel is een Dörp un Gemeen in de Samtgemeen Olendörp-Himmelpoorten in’n Landkreis Stood. De Gemeen hett 1024 Inwahners (Stand 31. Dezember 2022). To den Oort höört neben den Hauptoort Düünbeudel de lüttjeren Oortsdele Schregenmoor un Wittenmoor. Dat eerste Mool is de Oort an’n 20. Juli 1059 in en Uurkunn von den Arzbischop von Bremen Adalbert as Dudanebutli beneumt worrn. Vör 1885 weer dat Dörp Deel von de Böörd Olendörp binnen dat Amt Himmelpoorten. 1885 is de Oort denn Deel von’n Kreis Stood worrn un 1932 von’n Landkreis Stood. Bi de Gemeenreform in Neddersassen to’n 1. Juli 1972 is denn de Samtgemeen Himmelpoorten grünnt worrn, to de Düünbeudel tohöört hett. Disse Samtgemeen harr Bestand bet to’n 1. Januar 2014, as de Samtgemeen Himmelpoorten mit de Samtgemeen Olendörp to de Samtgemeen Olendörp-Himmelpoorten tohoopgahn is. De Noomsdeel -beudel (hoochdüütsch -büttel) geiht op en Woort trüch, dat soveel wie Wohnplatz bedüüdt. De eerste Deel von den Noom kummt vun den ollen Vörnoom Dudo. De Oort is also no den Wohnplatz oder Hoff von en Mann Dudo beneumt. Düünbeudel is evangeelsch-luthersch präägt un höört to dat Kaspel Himmelpoorten. Bet 1895 weer dat Dörp Deel von dat Kaspel Olendörp, is denn aver na Himmelpoorten wesselt, dat
Hustäe (hoochdüütsch Hustedt) is en Oort in de Gemeen Langwedel in’n Landkreis Veern, Neddersassen. Binnen de Gemeen höört Hustäe to de polietsche Oortschop Ädelsen. De Oort liggt op de Achem-Veerner Geest. Dat Water ut dat Rebeed flütt över Gravens in’n Goldbeek un in de Ole Aller. De Naveröörd sünd Giersbarg un Steenbarg in’n Noorden, Lindholt un Langwedelermoor in’n Oosten, Cluvenhagen in’n Süüdoosten, Ädelsen in’n Süden, Bauen in’n Westen un Bauermoor in’n Noordwesten. Hustäe bestünn bet in dat 19. Johrhunnert blots ut en enkelt Scheperhuus. In dat 19. Johrhunnert is dat denn to en lütten Oort ranwussen, de vondaag mit Ädelsen un Cluvenhagen tohoopwussen is. De Oort hett vör 1852 to de Oostvaagdie von dat Gogericht Achem tohöört, dat 1852 denn to dat Amt Achem worrn is. Na 1885 weer dat in’n Kreis Achem. 1932 is de Kreis Achem mit’n Kreis Veern tohoopgahn un hett den ne’en un grötteren Kreis Veern billt. De Oort weer fröher Deel von de Buurschop un later de Gemeen Ädelsen, de an’n 1. Juli 1972 mit de Gemeenreform in Neddersassen Deel von de Gemeen Langwedel worrn is. Sietdem höört de Oort binnen de Gemeen to de Oortschop Ädelsen, de en egen Oortsraad un Oortsbörgermeester hett. Hustäe
Giersdörp-Schanzendörp (deelwies ok Giers-Schanzendörp nöömt) weer en Buurschop un later en Gemeen, de vondaag to de Oortschop Posthusen von de Gemeen Otterbarg in’n Landkreis Veern, Neddersassen, höört. De Verband bestünn ut de beiden Öörd Giersdörp un Schanzendörp. Schanzendörp is 1794 op de Noordsied von de Straat grünnt worrn, de vondaag de Kreisstraat 5 billt, un Giersdörp in dat sülve Johr op de Süüdsied. De beiden Öörd hebbt tohoop en Buurschop billt, de later as Gemeen bestahn hett. De Gemeen hett bet to’n 1. Juli 1968 bestahn, as sik de Gemeen mit de dree Gemenen Grasdörp, Hintzendörp-Stellsfellen un Wümmingen to de ne’e Gemeen Posthusen tohoopslaten hett. Sietdem besteiht Giersdörp-Schanzendörp nich mehr. De Gemeen Posthusen hett ok blots veer Johr bestahn un is mit de Gemeenreform in Neddersassen an’n 1. Juli 1972 oplööst un Deel von de Gemeen Otterbarg worrn. In’n Eersten Weltkrieg sünd 14 Soldaten ut Giersdörp-Schanzendörp fullen oder vermisst un in’n Tweten Weltkrieg 22. De Buurschop hett vör 1852 to de Oostvaagdie von dat Gogericht Achem tohöört, dat 1852 denn to dat Amt Achem worrn is. Na 1885 weer dat in’n Kreis Achem. 1932 is de Kreis Achem mit’n Kreis Veern tohoopgahn un hett den ne’en un grötteren Kreis Veern
Schanzendorf betekent Schanzendorf, düütschen Naam von’n Oort Valy in de Gemeen Krompach in Tschechien. Dat is ok de hoochdüütsche Naam von Schanzendörp, Oort in de Gemeen Otterbarg in’n Landkreis Veern, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Giersdorf betekent Giersdorf, Oort in de Stadt Vilsbiburg in’n Landkreis Landshut, Bayern, Giersdorf, düütschen Naam von de Gemeen Podgórzyn in de Woiwodschop Nedderschlesien, Polen, Giersdorf, düütschen Naam von’n Oort Gałązczyce in de Gemeen Grodków, Woiwodschop Oppeln, Polen, Giersdorf, düütschen Naam von’n Oort Gierałcice in de Gemeen Głuchołazy, Woiwodschop Oppeln, Polen, Giersdorf, düütschen Naam von’n Oort Gierałtowiec in de Gemeen Złotoryja, Woiwodschop Nedderschlesien, Polen, Giersdorf, düütschen Naam von’n Oort Opolnica in de Gemeen Bardo Śląskie, Woiwodschop Nedderschlesien, Polen, Giersdorf, düütschen Naam von’n Oort Żeliszów in de Gemeen Bolesławiec, Woiwodschop Nedderschlesien, Polen. Dat is ok de hoochdüütsche Naam von Giersdörp, Oort in de Gemeen Otterbarg in’n Landkreis Veern, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Lindholz is de Familiennaam von Andrea Lindholz (* 1970), düütsche Politikerin, Johannes Lindholz (?–1535), düütschen Rechtswetenschopper. Lindholz is de hoochdüütsche Naam von Lindholt, Gemeen in’n Landkreis Vörpommern-Rügen, Mekelborg-Vörpommern, Lindholt, Oort in de Gemeen Langwedel in’n Landkreis Veern, Neddersassen. Kiek ok bi: Lindholt, Lindholtz, Lindenholz. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Lindholt betekent Lindholt, Gemeen in’n Landkreis Vörpommern-Rügen, Mekelborg-Vörpommern, Lindholt, Oort in de Gemeen Langwedel in’n Landkreis Veern, Neddersassen. Kiek ok bi: Lindholz, Lindholtz. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dit Woort hett noch annere Bedüden: kiek dorför ünner Fast (Gebüüd). Fössen (hoochdüütsch Försten) is en lütten Oort in de Gemeen Langwedel in’n Landkreis Veern, Neddersassen. Binnen de Gemeen höört de Oort to Hagen-Grinnen un to de polietsche Oortschop Ädelsen. De Oort liggt in de Masch twüschen de Werser un de Ole Aller. De Oort warrt vondaag von’n Slüsenkanaal Langwedel dörsneden. De Naveröörd sünd Cluvenhagen in’n Noorden, Dauben in’n Noordoosten, Winkel in’n Süüdoosten, Intschen in’n Süden, Meierwiede un Heemhude in’n Westen un Olenhude, Hagen, Wiepelnbusch un Launborg in’n Noordwesten. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hagen-Grinnen in’n Kanton Achem höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Bauen in’n Kanton Achem. De Oort hett vör 1852 to de Oostvaagdie von dat Gogericht Achem tohöört, dat 1852 denn to dat Amt Achem worrn is. Na 1885 weer dat in’n Kreis Achem. 1932 is de Kreis Achem mit’n Kreis Veern tohoopgahn un hett den ne’en un grötteren Kreis Veern billt. De Oort höört von öllers to de Buurschop un later de Gemeen Hagen-Grinnen mit bi. De Gemeen Hagen-Grinnen is an’n 1.
Jesper Worre (* 5. Juni 1959 in Frederiksberg) is en ehmalger däänsch Radrennfohrer un hüüd Sportlicher Leiter. Jesper Worre weer en Allrounder, de in’ Straaten- as ok Bahnradsport spoodriek weer. 1977 wurr he däänsch Meester van de Junioren in dat Mannschapstietforen, 1980 Meester in de sülvig Disziplin bi de Amateure. 1982 wurr he Tweet in de Gesamtwertung van de Settimana Ciclistica Lombarda. 1983 wunn he den Giro del Veneto, 1986 de Däänmark-Rundfohrt un 1988 de Sweden-Rundfohrt as ok de Tour of the Americas. Bi de Vuelta a España wunn he 1990 een Deelstreck. Eenmal, 1989, is he bi de Tour de France antreeden un keem up Platz 88. He is ok bi Sössdaagrennen an den Start gahn. 1986 belegg Worre bi de UCI-Bahn-Weltmeesterschapen in Colorado Springs den darten Rang in de Eenerverfolgung, een Johr later wurr he Viezweltmeester un 1988 keem he noch mal up den darten Platz. He is ok bi de Olympisch Spelen 1980 in Moskau in dat Mannschapstietfohren an den Start gahn un belegg dor den 10. Platz gemeensam mit Per Kærsgaard, Michael Markussen un Jørgen V. Pedersen). 2011 is Jesper Worre Generalsekretär van den däänschen Radsportverband. 1992 wurr Worre positiv up Doping test. He hett dat
Grasdörp (hoochdüütsch Grasdorf) is en Dörp in de Gemeen Otterbarg in’n Landkreis Veern, Neddersassen. Binnen de Gemeen Otterbarg höört de Oort to de polietsche Oortschop Posthusen. De Oort liggt in dat Hellweger Moor. Na Süden to slütt sik de Achem-Veerner Geest an. Dat Water ut dat Rebeed flütt över Gravens na’n Moorkanaal, de denn in de Wümm münnt. De Naveröörd sünd Giersdörp un Schanzendörp in’n Noorden, Middeldörp, Postdörp, Hintzendörp un Stellsfellen in’n Noordoosten, Allerdörp in’n Süüdoosten, Langwedelermoor un Lindholt in’n Süden, Ädelsen, Hustäe, Giersbarg un Steenbarg in’n Süüdwesten un Bauermoor in’n Westen. Grasdörp is 1793 as Moorkolonie in dat Hellweger Moor anleggt worrn. Worüm de Oort den Naam Grasdörp driggt, is nich ganz kloor, aver dat hett in dat 18. Johrhunnert in dat Hellweger Moor en lütten Moorsee geven, de den Naam Grassee harr. Villicht kummt de Naam dorvon. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Grasdörp in’n Kanton Achem höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Bauen in’n Kanton Achem. De Oort hett vör 1852 to de Oostvaagdie von dat Gogericht Achem tohöört, dat 1852 denn to dat
Lindholt (hoochdüütsch Lindholz) is en lütten Oort in de Gemeen Langwedel in’n Landkreis Veern, Neddersassen. Binnen de Gemeen höört Lindholt to Cluvenhagen un de polietsche Oortschop Ädelsen. De Oort liggt op de Achem-Veerner Geest. Dat Water ut dat Rebeed flütt över Gravens na de Ole Aller hen af. De Naveröörd sünd Steenbarg un Grasdörp in’n Noorden, Langwedelermoor in’n Oosten, Dauben in’n Süüdoosten, Cluvenhagen in’n Süden, Ädelsen un Hustäe in’n Westen un Giersbarg in’n Noordwesten. In Lindholt hett dat en Eddelgood geven. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Dauben in’n Kanton Achem höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Bauen in’n Kanton Achem. De Oort hett vör 1852 to de Oostvaagdie von dat Gogericht Achem tohöört, dat 1852 denn to dat Amt Achem worrn is. Na 1885 weer dat in’n Kreis Achem. 1932 is de Kreis Achem mit’n Kreis Veern tohoopgahn un hett den ne’en un grötteren Kreis Veern billt. De Oort weer von öllers Deel von de Buurschop un later de Gemeen Cluvenhagen, de an’n 1. Juli 1968 Deel von de Gemeen Ädelsen worrn is. De Gemeen Ädelsen
Wiepelnbusch (hoochdüütsch Wiepelnbusch) is en ehmalig Eddelgood in de Gemeen Langwedel in’n Landkreis Veern, Neddersassen. Binnen de Gemeen höört de Oort to Hagen-Grinnen un to de polietsche Oortschop Ädelsen. Dat Good liggt in de Masch twüschen de Werser un de Ole Aller. Vondaag föhrt de Slüsenkanaal Langwedel dicht bi Wiepelnbusch langs. De Öörd ümto sünd Ädelsen un Koppeln in’n Noorden, de Cluvenhagener Oortsdelen Wurth un Läss’l in’n Noordoosten, Launborg un Cluvenhagen in’n Oosten, Fössen in’n Süüdoosten, Olenhude in’n Süden, Hagen un Grinnen in’n Süüdwesten un Bauen in’n Noordwesten. Wiepelnbusch weer von 1645 bet 1650 in Besitt von Hermann Thomas von Stuivenberg, de dat 1650 för 900 Rieksdaler an Erasmus von Rönn verköfft hett. Erasmus sien Söhn Johann von Rönn is 1695 storven. Toeerst harr Johann siene Fro Lucke, borene von Sandbeck, dat Good in Besitt. Nadem se 1703 ok doodbleven is, hett ehr Süstersöhn Garlef Jürgen von Skölln dat Good arvt. Later hett dat Good de Familien von Plate un von der Decken tohöört. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hagen-Grinnen in’n Kanton Achem höört un denn von 1811 bet 1814 to dat Franzöösche Kaiserriek ünner Napoleon un dor
De Bauer Windmöhl weer en Windmöhl in Bauen in de hüdige Gemeen Achem in’n Landkreis Veern, Neddersassen. De Buur Heseberg hett 1728 de eerste Bauer Windmöhl in de Neegd von de hüdige Poststraat boon laten. Dat weer en Buckmöhl. Nadem de Besitter mehrmaals wesselt hett, hett 1864 de Möhlenbesitter Johann Buse de ole Möhl afboon laten un op’n Sünnbarg nee opboot. 1873 is de Buckmöhl afreten worrn un dorför keem en Galeriehollanner. Nadem 1903 Johann Steinke de Möhl pacht hett, hett he ehr noch bet in de Johren 1920 wieder bedreven. De Möhl is siet düsse Tied bilütten verfullen. Siet 1952 stünn blots noch de Sockel. De Sockel is denn in dat Johr 2014 kumplett afreten worrn, üm an de Steed Platz to maken för en neet Wahngebüüd. Lisa Duncan: Historische Mühle verschwindet. Badener Grundstückseigner schafft Platz für privates Wohnhaus / Bauwerk nicht denkmalgeschützt, Kreiszeitung an’n 31. Januar 2014 Friedrich Wilhelm Harseim, Carl Schlüter: Statistisches Handbuch für das Königreich Hannover. Schlütersche Hoffbookdruckeree, Hannover 1848, Sied 142 Die Gemeinden und Gutsbezirke des Preussischen Staates und ihre Bevölkerung. Berlin 1873, Sied 165 Gemeindelexikon für das Königreich Preußen. Auf Grund der Materialien der Volkszählung vom 1. Dezember 1885. Verlag des Königlichen statistischen Bureaus,
Bauerholt (hoochdüütsch Badenerholz) is en lütten Oort in de Gemeen Achem in’n Landkreis Veern, Neddersassen. De Oort liggt op de Achem-Veerner Geest. Dat Water ut dat Rebeed flütt över Gravens na’n Bassener Möhlengraven un in de Wümm. De Naveröörd sünd de Hurnsbarg in’n Noorden, Bauermoor un Steenbarg in’n Noordoosten, Giersbarg in’n Oosten, Hustäe un Ädelsen in’n Süüdoosten, Bauen in’n Süden, Üsen un Üserfinien in’n Süüdwesten un Bössel in’n Noordwesten. De Oort hett vör 1852 to de Oostvaagdie von dat Gogericht Achem tohöört, dat 1852 denn to dat Amt Achem worrn is. Na 1885 weer dat in’n Kreis Achem. 1932 is de Kreis Achem mit’n Kreis Veern tohoopgahn un hett den ne’en un grötteren Kreis Veern billt. De Oort weer von öllers Deel von de Buurschop un later de Gemeen Bauen, de an’n 1. Juli 1972 mit de Gemeenreform in Neddersassen Deel von de Gemeen Achem worrn is. Bauerholt is evangeelsch-luthersch präägt un höört to dat Kaspel von de Kark in Bauen. För de Kathoolschen is de St.-Matthias-Kark in Achem tostännig. För Bauerholt is de freewillige Füürwehr Bauen mit tostännig. In’n Noorden von Bauerholt liggt de Golfclub Achem. Dör Bauerholt löppt de Kreisstraat 6, de in’n Noordoosten över Bauermoor na Giersdörp/Schanzendörp
Schanzendörp (hoochdüütsch Schanzendorf) is en Dörp in de Gemeen Otterbarg in’n Landkreis Veern, Neddersassen. Binnen de Gemeen höört de Oort to de polietsche Oortschop Posthusen. Schanzendörp billt en Gemeenschop mit Giersdörp (Giersdörp-Schanzendörp). Schanzendörp liggt op de Noordsied von de gemeensame Dörpstraat un Giersdörp op de Süüdsied. De Oort liggt in dat Hellweger Moor. Dat Water ut dat Rebeed flütt över Gravens na de Wümm hen af. De Naveröörd sünd Tüchten in’n Noorden, Rootlook, Middeldörp un Postdörp in’n Noordoosten, Hintzendörp/Stellsfellen in’n Oosten, Giersdörp in’n Süden, Bauermoor, Üsermoor un Üserdicken in’n Süüdwesten un Lüttjen Hollen, Petershollen, Groten Hollen un Bassen in’n Noordwesten. Schanzendörp is 1794 as Moorkolonie in dat Hellweger Moor op de Noordsied von de Straat grünnt worrn, de vondaag de Kreisstraat 5 billt, un Giersdörp in dat sülve Johr op de Süüdsied. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Grasdörp in’n Kanton Achem höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Bauen in’n Kanton Achem. De Oort hett vör 1852 to de Oostvaagdie von dat Gogericht Achem tohöört, dat 1852 denn to dat Amt Achem worrn is. Na 1885 weer